กรณีพิพาทที่ชายแดน ระหว่างประเทศไทย และกัมพูชา
ปัญหาที่ชายแดนระหว่างประเทศไทยกับกัมพูชากลับมาเป็นข่าวอีกครั้งหนึ่งเมื่อทางการกัมพูชากล่าวหาว่า ทหารไทยล่วงละเมิดพรมแดนในบริเวณใกล้ปราส
ในช่วงนี้สินค้าอาหารหลายประเภททั้งในประเทศไทยและสหรัฐกำลังประสบปัญหาสารเคมีเมลามีนในนม ซึ่งก่อให้เกิดอันตรายต่อผู้บริโภค คุณสุรศักดิ์เรียงเครือผู้อำนวยการอาวุโส สำนักงานส่งเสริมการค้าในต่างประเทศ ณนครนิวยอร์คได้ชี้แจงเกี่ยวกับกฏระเบียบขององค์การอาหารและยาสหรัฐ ที่จะส่งผลกระทบต่อการส่งออกสินค้าอาหารไทย ที่มีส่วนประกอบของนมจากประเทศจีน และแนะนำแนวทางดำเนินงานแก่ผู้ส่งออกสินค้าอาหารไทย รับฟังรายละเอียดเพิ่มเติมจากคุณชนิดา อังคณารักษ์ ปัญหาที่ชายแดนระหว่างประเทศไทยกับกัมพูชากลับมาเป็นข่าวอีกครั้งหนึ่งเมื่อทางการกัมพูชากล่าวหาว่าทหารไทยล่วงละเมิดพรมแดนในบริเวณใกล้ปราสาทเขาพระวิหาร นายกรัฐมนตรีฮุนเซนได้ยื่นคำขาดให้ทหารไทยถอนกลับเขาประเทศหลังจากที่การพบเจรจากับรัฐมนตรีกระทรวงการต่างประเทศไทยของไทยไม่ปรากฏผลแต่อย่างใด ในขณะเดียวกันทางฝ่ายไทยปฏิเสธว่ามิได้ส่งทหารเข้าไปในเขตแดนของกัมพูชา แต่กล่าวว่าจะป้องกันพรมแดนถ้าทางฝ่ายกัมพูชาเป็นผู้ใช้กำลัง บรรดาสำนักข่าวต่างประเทศให้ความสนใจกับเรื่องนี้ และติดตามรายงานข่าวกันอย่างหลากหลาย นสพ.Christian Science Monitor รายงานว่า ทหารไทยถอยจากบริเวณพรมแดนใกล้กับปราสาทเขาพระวิหารที่เป็นที่โต้แย้งกับกัมพูชาเมื่อวันอังคารหลังจากที่นายกรัฐมนตรี ฮุนเซนให้คำขาดว่าทหารกัมพูชาจะโจมตี ถ้าทหารไทยไม่ถอยออกไปภายในเวลา 24 ชั่วโมง รายงานของสำนักข่าวAP อ้างคำกล่าวของพลจัตวา Yim Pim ของกองทัพบกกัมพูชาที่ว่าทหารไทยถอยกลับออกไปเป็นระยะทางราวๆหนึ่งกิโลเมตร จากบริเวรดังกล่าวและว่า เวลานี้ สถานการณ์ที่ตึงเครียดได้ผ่อนคลายลงแล้ว แต่สำนักข่าวReuters รายงานว่า ในวันอังคารเดียวกันนี้มีทหารไทยถูกส่งไปเพิ่มกำลังที่บริเวณชายแดนที่มีกรณีโต้แย้งกันกับกัมพูชาและอ้างคำกล่าวของผู้บังคับบัญชาทหารไทยในบริเวณนั้นว่าทหารของทั้งสองฝ่ายถอยกลับออกไปไม่ไกลนัก เผชิญหน้ากันอยู่ในระยะราวๆ 100เมตร และว่า ทางกรุงเทพฯส่งทหารไปเพิ่มเผื่อว่า ความขัดแย้งจะขยายตัวขึ้น รองศาสตราจารย์ปนิธานวัฒนายากรของคณะรัฐศาสตร์ จุฬาลงกรณ์มหาวิทยาลัย บอกกับ Voice of Americaว่า รัฐบาลของทั้งสองประเทศจะต้องกลับไปเจรจากันต่อเพื่อหลีกเลี่ยงความรุนแรง นักรัฐศาสตร์ผู้นี้กล่าวว่าเห็นได้ชัดว่า ทางการทหารไทย จะไม่ถอยออกมาจากบริเวณที่ถูกกล่าวอ้างสิทธิและว่าถ้าทางฝ่ายกัมพูชาต้องการจะให้ทหารไทยออกจากบริเวณดังกล่าวก็อาจจะต้องใช้กำลัง ในอีกด้านหนึ่งรองศาสตราจารย์ฐิตินันท์ พงศ์สุทธิรักษ์ จากคณะรัฐศาสตร์จุฬาลงกรณ์มหาวิทยาลัยให้สัมภาษณ์กับหนังสือพิมพ์ Phnom Penh Post ว่าสถานการณ์ทางการเมืองที่สืบเนื่องกับการประท้วงภายในประเทศไทยเป็นอุปสรรคต่อการอาศัยใช้การทูตแก้ไขปัญหาชายแดนระหว่างไทยกับกัมพูชาอย่างสันติ พร้อมกันนี้สำนักข่าว BBC รายงานว่า กระทรวงการต่างประเทศของสิงคโปร์มีถ้อยแถลงเร่งเร้าให้ประเทศไทยและกัมพูชาหาทางเจรจาแก้ไขปัญหาโดยไม่ใช้กำลัง